Πρόσκληση για πλήρωση κενών θέσεων στην

A’, Β ́ και Γ΄ Τάξη του Πρότυπου ΕΠΑ.Λ. ΑΙΓΙΟΥ



Η Διεύθυνση του Πρότυπου ΕΠΑΛ Αιγίου σύμφωνα με τα προβλεπόμενα στην παρ. 3 της περιπ. ΙΒ του άρθρου 9 της υπό στοιχεία 68027/ΓΔ4/16-06-2023 Υ.Α. καλεί τους ενδιαφερόμενους μαθητές, γονείς/κηδεμόνες να προσέλθουν στο σχολείο από 02/09/2024 έως και 05/09/2023 για υποβολή αποκλειστικά χειρόγραφης αίτησης εγγραφής / μετεγγραφής για την πλήρωση των κενών θέσεων:

**Α ́ Τάξης Λυκείου**

**Β ́ Τάξης Λυκείου**

* Για τον τομέα Διοίκησης και Οικονομίας.
* Για τον τομέα Ηλεκτρολογίας, Ηλεκτρονικής και Αυτοματισμού.
* Για τον τομέα Μηχανολογίας.
* Για τον τομέα Πληροφορικής.
* Για τον τομέα Υγείας Πρόνοιας και Ευεξίας.

**Γ ́ Τάξης Λυκείου**

* Υπάλληλος Διοίκησης και Οικονομικών Υπηρεσιών
* Τεχνικός Ηλεκτρολογικών Συστημάτων, Εγκαταστάσεων και Δικτύων
* Τεχνικός Εγκαταστάσεων Ψύξης Αερισμού και Κλιματισμού
* Τεχνικός Οχημάτων
* Τεχνικός Εφαρμογών Πληροφορικής
* Βοηθός Βρεφονηπιοκόμων
* Βοηθός Νοσηλευτή

Για τα Πρότυπα Επαγγελματικά Λύκεια (Π.ΕΠΑ.Λ.), τον Σεπτέμβριο πραγματοποιούνται:

α) κατ΄εξαίρεση εγγραφές σε τυχόν κενές θέσεις Π.ΕΠΑ.Λ. πριν την έναρξη των μαθημάτων, στο χρονικό διάστημα που ορίζεται: από τη Δευτέρα 2 Σεπτεμβρίου 2024 και ώρα 07.00 έως και την Πέμπτη 5 Σεπτεμβρίου 2024 και ώρα 23.59 , κατόπιν πρόσκλησης από τα κατά τόπους Π.ΕΠΑ.Λ. και

β) εκπρόθεσμες εγγραφές σε τυχόν κενές θέσεις, κατόπιν πρόσκλησης από τα κατά τόπους Π.ΕΠΑ.Λ., έως πέντε (5) ημέρες μετά την έναρξη των μαθημάτων.

Δικαίωμα εγγραφής/μετεγγραφής σε κενές θέσεις στη Β΄ τάξη Π.ΕΠΑ.Λ. έχουν οι μαθητές/τριες/ απόφοιτοι/ες που ανήκουν στις παρακάτω κατηγορίες, με την ακόλουθη σειρά προτεραιότητας:

α. Προαχθέντες/είσες μαθητές/τριες της Α΄ τάξης του οικείου Π.ΕΠΑ.Λ.

β. Προαχθέντες/είσες μαθητές/τριες της Α΄ τάξης άλλου Π.ΕΠΑ.Λ.

γ. Προαχθέντες/είσες μαθητές/τριες της Α΄ τάξης ΕΠΑ.Λ.

δ. Προαχθέντες/είσες μαθητές/τριες της Α΄ τάξης ΓΕ.Λ.

Κριτήριο για την επιλογή όλων των ανωτέρω κατηγοριών αποτελεί ο βαθμός προαγωγής της Α΄ τάξης.

ε. Κάτοχοι απολυτηρίου ΓΕ.Λ. ή ΕΠΑ.Λ. ή ισότιμου τίτλου μόνο για την απόκτηση πτυχίου ειδικότητας

στ. Κάτοχοι πτυχίου ειδικότητας ΕΠΑ.Λ. ή ισότιμου τίτλου.

Κριτήριο για την επιλογή των ανωτέρω δύο κατηγοριών αποτελεί ο βαθμός απολυτηρίου/πτυχίου ειδικότητας, αντίστοιχα.

Δικαίωμα εγγραφής/μετεγγραφής σε κενές θέσεις στη Γ΄ τάξη Π.ΕΠΑ.Λ. έχουν οι μαθητές/τριες/ απόφοιτοι/ες που ανήκουν στις παρακάτω κατηγορίες, με την ακόλουθη σειρά προτεραιότητας:

α. Προαχθέντες/είσες μαθητές/τριες της Β΄ τάξης του οικείου Π.ΕΠΑ.Λ.

β. Προαχθέντες/είσες μαθητές/τριες της Β΄ τάξης άλλου Π.ΕΠΑ.Λ.

γ. Κάτοχοι πτυχίου και απολυτηρίου Π.ΕΠΑ.Λ. για την απόκτηση άλλου πτυχίου Ειδικότητας του Τομέα που παρακολούθησαν.

Κριτήριο για την επιλογή των κατηγοριών α. και β., αποτελεί ο βαθμός προαγωγής της Β΄ τάξης.

Κριτήριο για την επιλογή της κατηγορίας γ., αποτελεί ο βαθμός του πτυχίου ειδικότητας.

Για τους/τις μαθητές/τριες οι οποίοι/ες έχουν ήδη εγγραφεί σε ΓΕ.Λ. ή ΕΠΑ.Λ. κατόπιν της διαδικασίας υποβολής των ηλεκτρονικών αιτήσεων, η αίτηση εγγραφής σε κενές θέσεις Π.ΕΠΑ.Λ. τον Σεπτέμβριο, θεωρείται παράλληλα και αίτηση μετεγγραφής στο Π.ΕΠΑ.Λ. επιλογής τους. Οι γονείς/κηδεμόνες του/της μαθητή/τριας ή ο/η ίδιος/α, εάν είναι ενήλικος/η, καταθέτουν/καταθέτει Υπεύθυνη Δήλωση στον/στη Διευθυντή/ντρια του Π.ΕΠΑ.Λ., κατόπιν της επιλογής του/της, με την οποία γνωστοποιεί τη σχολική μονάδα στην οποία είναι ήδη εγγεγραμμένος/η ο/η μαθητής/τρια. Στη συνέχεια, ο/η Διευθυντής/ντρια αναζητά υπηρεσιακά τον φάκελο του/της μαθητή/τριας από το ΓΕ.Λ. ή το ΕΠΑ.Λ. στο οποίο είχε αρχικά εγγραφεί.

Για περισσότερες πληροφορίες τηλέφωνο επικοινωνίας: 2691023917 ώρες 8.15 μέχρι 13.30.

Η Διευθύντρια

Γεωργία Δελή

ΠΕ 82 Μηχανολόγος